
Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës së dushkut, qarku fier

Në mbështetje të nenit 100 të Kushtetutës dhe të neneve 2, 3 e 17 të ligjit  nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Pushtetit Vendor dhe të Decentralizimit, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të komunës së Dushkut, qarku Fier, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë në juridiksionin territorial dhe administrativ të komunës së Dushkut, miratuar me vendimin nr.513, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore në komunën Dushk”.
2. Ngarkohen Ministria e Pushtetit Vendor dhe e Decentralizimit dhe komuna e Dushkut për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Fatos Nano

Lidhja 1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-10
	Prona që përdoren për realizimin e programeve arsimore.
	Në pronësi

	11-19
	Prona që përdoren për realizimin e funksioneve në shëndetin publik.
	Në pronësi

	20,23,24,26,27,28,29,30,31,32,33,34
	Prona që përdoren për ushtrimin e funksioneve në fushën e bujqësisë dhe të ushqimit (toka produktive). 
	Në përdorim

	21,22,25,51,61,67,71,78,83
	Prona që përdoren në ushtrimin e funksioneve të ujitjes dhe kullimit (kanale të treta) PF.
	Në pronësi

	88-92
	Prona që përdoren për strehim dhe mbrojtjen civile. 
	Në pronësi

	94
	Prona që përdoren për realizimin e funksioneve në fushën sociale.
	Në pronësi

	
95-126
	Prona që përdoren në fushën e zhvillimit ekonomik. 
	Në pronësi

	127-135,144
136-137,140
	Troje dhe hapësira 
Rrugë të brendshme komunale dhe vendore
	Në përdorim
Në pronësi

	141-143
	Ujësjellës dhe sisteme kanalizimesh të veçanta të fshatrave
	Në pronësi

	145
	Rrjeti i ndriçimit publik
	Në pronësi

	153,154,156
	Prona që përdoren për realizimin e veprimtarive social-kulturore e sportive.
	Në pronësi

	155
	Monumente historike e kulturore dhe buste me interes vendor
	Në pronësi

	157-162
	Varreza publike
	Në pronësi



